Pasiūlymas Tarybos reglamentas iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui /* KOM/2006/0683 galutinis */





[pic] | EUROPOS BENDRIJŲ KOMISIJA | Briuselis, 15.11.2006 KOM(2006)683 galutinis Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui (pateikta Komisijos) AIŠKINAMASIS MEMORANDUMAS PASIūLYMO APLINKYBėS | Pasiūlymo pagrindas ir tikslai Šis pasiūlymas yra susijęs su 1997 m. spalio 6 d. Tarybos reglamento (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 (toliau – pagrindinis reglamentas), taikymu atliekant procedūrą dėl Indijos kilmės medvilninės patalynės importo. | Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis tyrimo, atlikto pagal pagrindiniame reglamente nustatytus esminius ir procedūrinius reikalavimus, rezultatais. | Pasiūlymo srityje taikomos nuostatos Tarybos reglamentas (EB) Nr. 74/2004[1] su daliniais pakeitimais, padarytais Tarybos reglamentais (EB) Nr. 2143/2004[2] ir Nr. 122/2006[3], nustatantis galutinį kompensacinį muitą medvilninės patalynės, kurios kilmės šalis yra Indija, importui. Naujiems eksportuotojams į Bendriją siūloma suteikti naujojo eksportuojančio gamintojo režimą. | Derėjimas su kitomis Sąjungos politikos sritimis ir tikslais Netaikytina. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | Pareiškėjui ir Bendrijos pramonei buvo pranešta apie tyrimo rezultatus ir suteikta galimybė pateikti pastabas. | Tiriamųjų duomenų rinkimas ir naudojimas | Nepriklausomo tyrimo neprireikė. | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | Siūlomų veiksmų santrauka Reglamentu (EB) Nr. 74/2004 Taryba nustatė galutinį kompensacinį muitą į Bendriją importuojamai Indijos kilmės medvilninei patalynei. Kadangi Indijoje yra daug svarstomosios prekės eksportuotojų ir (arba) gamintojų, per pirminį tyrimą buvo atrinkti eksportuojantys gamintojai. Atrinktoms bendrovėms buvo nustatytos individualios muito normos nuo 4,4 % iki 10,4 %, o kitoms bendradarbiaujančioms bendrovėms, kurios nebuvo atrinktos, buvo nustatyta 7,6 % muito norma. Bendrovėms, kurios nepranešė apie save arba nebendradarbiavo atliekant tyrimą buvo nustatyta 10,4 % muito norma. Tarybos reglamento (EB) Nr. 74/2004 2 straipsnyje numatyta galimybė Indijos eksportuotojams ir (arba) gamintojams, kurie atitinka tame straipsnyje išdėstytus kriterijus, taikyti tą patį režimą, kaip tyrimui neatrinktoms bendradarbiaujančioms bendrovėms (toliau – naujojo importuotojo statusas). Tarybos reglamentas (EB) Nr. 74/2004 buvo keičiamas du kartus: Tarybos reglamentu (EB) Nr. 2143/2004 ir Tarybos reglamentu (EB) Nr. 122/2006. Abiem reglamentais į reglamento priede pateiktą Indijos eksportuojančių gamintojų sąrašą buvo įtraukti bendrovių, kurios eksportuoja Indijos kilmės svarstomąją prekę ir kurios atitinka Tarybos reglamente (EB) Nr. 74/2004 nustatytus kriterijus, pavadinimai. Šeši iš devyniolikos Indijos eksportuotojų ir (arba) gamintojų, kurie prašė suteikti naujojo importuotojo statusą, pateikė įrodymus, kurių užteko iš dalies pakeisti Tarybos reglamentą (EB) Nr. 74/2004, įtraukiant jų pavadinimus į bendrovių, kurioms taikomas 7,6% vidutinis svertinis muito dydis, sąrašą. Todėl Tarybai siūloma priimti pridedamą Reglamento pasiūlymą, kuris kaip galima greičiau turėtų būti paskelbtas Oficialiajame leidinyje. | Teisinis pagrindas 1997 m. spalio 6 d. Tarybos reglamentas (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl toliau išvardytos (-ų) priežasties (-čių). | Veiksmo pobūdis yra aprašomas pirmiau minėtuose reglamentuose, nesuteikiant galimybės taikyti šalies sprendimą. | Nuoroda apie Bendrijai, nacionalinėms vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui netaikoma. | Priemonių pasirinkimas | Siūloma priemonė: reglamentas. | Kitos priemonės nebūtų tinkamos dėl šios (-ių) priežasties (-čių). Pirmiau minėtame pagrindiniame reglamente nenumatoma kitų galimybių. | POVEIKIS BIUDžETUI | Pasiūlymas neturi poveikio Bendrijos biudžetui. | 1. Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių[4] (toliau – pagrindinis reglamentas), atsižvelgdama į 2004 m. sausio 13 d. Tarybos reglamento (EB) Nr. 74/2004, nustatančio galutinį kompensacinį muitą medvilninės patalynės, kurios kilmės šalis yra Indija, importui[5], 2 straipsnį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: A. ANKSTESNĖ PROCEDŪRA (1) Tarybos reglamentu (EB) Nr. 74/2004 Taryba nustatė galutinį kompensacinį muitą į Bendriją importuojamai Indijos kilmės medvilninei patalynei, kuri yra klasifikuojama priskiriant šiuos KN kodus ex 6302 21 00 (TARIC kodai 6302 21 00 81, 6302 21 00 89), ex 6302 22 90 (TARIC kodas 6302 22 90 19), ex 6302 31 00 (TARIC kodas 6302 31 00 90) ir ex 6302 32 90 (TARIC kodas 6302 32 90 19). Atsižvelgiant į didelį bendradarbiaujančių eksportuojančių svarstomosios prekės gamintojų Indijoje skaičių, atranka buvo atlikta pagal pagrindinio reglamento 27 straipsnį, atrinktoms bendrovėms nustatytos individualios muito normos nuo 4,4 % iki 10,4 %, tuo tarpu bendradarbiaujančioms neatrinktoms bendrovėms nustatyta 7,6 % muito norma. Visoms kitoms bendrovėms nustatyta 10,4 % muito norma. (2) Tarybos reglamento (EB) Nr. 74/2004 (toliau – pagrindinis reglamentas) 2 straipsnyje nustatyta, kad jei kuris nors naujas Indijos eksportuojantis gamintojas pateikia Komisijai pakankamai įrodymų, kad tiriamuoju laikotarpiu (nuo 2001 m. spalio 1 d. iki 2002 m. rugsėjo 30 d.) neeksportavo į Bendriją 1 straipsnio 1 dalyje nurodytų prekių (pirmasis kriterijus), kad nėra susijęs nė su vienu Indijos eksportuotoju arba gamintoju, kuriam taikomos tuo reglamentu nustatytos apsaugos nuo subsidijavimo priemonės (antrasis kriterijus) ir kad jis faktiškai eksportavo svarstomąją prekę į Bendriją po tiriamojo laikotarpio, pagal kurį nustatytos priemonės, arba prisiėmė neatšaukiamus sutartinius įsipareigojimus eksportuoti į Bendriją didelį prekių kiekį (trečiasis kriterijus), tada gali būti iš dalies pakeista to reglamento 1 straipsnio 3 dalis, nustatant naujam eksportuojančiam gamintojui muito normą, taikomą bendradarbiaujančioms neatrinktoms bendrovėms, t. y. 7,6 %. (3) Pirminį reglamentą du kartus iš dalies keitė keičiantieji reglamentai, būtent Tarybos reglamentas (EB) Nr. 2143/2004[6] ir Tarybos reglamentas (EB) Nr. 122/2006[7]. Abiem reglamentais į reglamento priede pateiktą Indijos eksportuojančių gamintojų sąrašą buvo įtraukti bendrovių, kurios eksportuoja Indijos kilmės svarstomąją prekę ir kurios įrodė Komisijos tarnyboms, kad atitinka pirminiame reglamente nustatytus kriterijus, pavadinimai. B. NAUJŲ EKSPORTUOTOJŲ IR (ARBA) GAMINTOJŲ PRAŠYMAI (4) 19 Indijos bendrovių pateikė prašymą suteikti tą patį statusą, kuris yra suteiktas pirminiame tyrime bendradarbiavusioms, tačiau į atranką neįtrauktoms bendrovėms (toliau – naujojo importuotojo statusas). (5) Toliau pateikiami 19 pareiškėjų: Bendrovė pareiškėja | Miestas | B.K.S Textiles Private Limited | Coimbatore | Indian Arts & Crafts Syndicate (IACS) | New Delhi | Mittal International | Panipat | Esskay International | Mumbai | Opera Clothing | Mumbai | Govindji Trikamdas & Co. | Mumbai | Navnitlal Private Limited | Mumbai | Tulip Exim | Mumbai | Aarthi - A1 – Traders | Karur | Anjani Synthetics Limited | Ahmedabad | Home Concepts | New Delhi | Siyaram Silk Mills Limited | Mumbai | Ramlaks Exports Pvt. Ltd. | Mumbai | Oracle Exports | Mumbai | Sellon Dynamics | Mumbai | Synthesis Home Textiles | Karur | Devtara Industries | Muradnagar | Summer India Textile Mills | Salem | Prathishta Weaving and Knitting | Coimbatore | (6) Keturios bendrovės, prašančios suteikti naujojo importuotojo statusą, neatsakė į klausimyno, kuriuo siekiama patikrinti, ar jos atitinka Tarybos reglamento (EB) Nr. 74/2004 2 straipsnyje nustatytas sąlygas, klausimus, todėl jų prašymą reikėjo atmesti. (7) Viena bendrovė atsiuntė atsakymus klausimyno klausimus du kartus, tačiau abu kartus atsakymai buvo neišsamūs bei juose pateikta prieštaringa informacija. Išsiuntus trečią klausimyną bendrovei, jis nebuvo grąžintas, taigi ji negalėjo įrodyti, kad atitiko visus kriterijus, kad jai būtų suteiktas naujojo eksportuojančio gamintojo statusas. Todėl bendrovės prašymas buvo atmestas. (8) Likusios 14 bendrovių pateikė išsamius atsakymus į klausimyno klausimus, todėl buvo svarstoma dėl jų naujojo importuotojo statuso. (9) Įrodymai, kuriuos pateikė pirmiau minėti šeši Indijos eksportuotojai ir (arba) gamintojai, laikomi pakankamais, kad šioms bendrovėms būtų nustatyta muito norma, taikoma tyrimui neatrinktoms bendradarbiaujančioms bendrovėms (t. y. 7,6 %) ir kad jos būtų įtrauktos į eksportuotojų ir (arba) gamintojų sąrašą, pateiktą Tarybos reglamento (EB) Nr. 74/2004, iš dalies pakeisto Tarybos reglamentu (EB) Nr. 2143/2004 ir Tarybos reglamentu (EB) Nr. 122/2006, priede (toliau – priedas). (10) Likusių aštuonių bendrovių prašymai suteikti naujojo eksportuojančio gamintojo statusą buvo atmesti dėl šių priežasčių: (11) Septynios bendrovės nepateikė įrodymų, kad jos eksportavo svarstomąją prekę į EB po tiriamojo laikotarpio arba kad prisiėmė neatšaukiamus sutartinius įsipareigojimus eksportuoti į EB didelį svarstomųjų prekių kiekį. (12) Viena bendrovė yra susijusi su bendrove, kuri jau yra pirminio reglamento sąraše, jos prašymas suteikti naujojo importuotojo statusą buvo atmestas, kadangi ji neatitiko pirminio reglamento 2 straipsnyje nurodyto antrojo kriterijaus. (13) Bendrovės, kurioms nebuvo suteiktas naujojo importuotojo statusas, buvo informuotos apie šio sprendimo priežastis ir joms buvo suteikta galimybė pareikšti savo nuomonę raštu. (14) Visi suinteresuotųjų šalių pateikti argumentai ir pastabos buvo išanalizuoti ir į juos, prireikus, buvo tinkamai atsižvelgta. PRIĖMĖ ŠĮ REGLAMENTĄ: 1 straipsnis Į Indijos gamintojų sąrašą, pateiktą Tarybos reglamento (EB) Nr. 74/2004 priede, įtraukiamos šios bendrovės: Bendrovė | Miestas | Indian Arts and Crafts Syndicate | New Delhi | M/s. Opera Clothing | Mumbai | Anjani Synthetics Limited | Ahmedabad | Ramlaks Exports Pvt Ltd | Mumbai | Oracle Exports Home Textiles Pvt Ltd | Mumbai | Summer India Textile Mills (P) Ltd | Salem | 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 12, 2004 1 17, p.1. [2] OL L 370, 2004 12 17, p. 1. [3] OL L 22, 2006 1 26, p. 3. [4] OL L 288, 1997 10 21, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12). [5] OL L 12, 2004 1 17, p. 1. Reglamentas su paskutiniais pakeitimais, padarytais Reglamentu (EB) Nr. 122/2006 (OL L 22, 2006 1 26, p. 3). [6] OL L 370, 2004 12 17, p. 1. [7] OL L 22, 2006 1 26, p. 3.